CELEX: 52019PC0496
Language: da
Date: 2019-10-18
Title: Forslag til EUROPA-PARLAMENTETS OG RÅDETS AFGØRELSE om anvendelse af Den Europæiske Unions Solidaritetsfond med henblik på at yde bistand til Grækenland

EUROPA-KOMMISSIONEN
            Bruxelles, den 18.10.2019
            COM(2019) 496 final
            Forslag til
            EUROPA-PARLAMENTETS OG RÅDETS AFGØRELSE
            om anvendelse af Den Europæiske Unions Solidaritetsfond med henblik på at yde bistand til Grækenland
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Denne afgørelse vedrører anvendelsen af 4 552 517 EUR fra Den Europæiske Unions Solidaritetsfond (herefter benævnt "Solidaritetsfonden") i overensstemmelse med Rådets forordning (EF) nr. 2012/2002 af 11. november 2002
                  1
                (herefter benævnt "forordningen om Solidaritetsfonden") med henblik på at yde bistand til Grækenland efter de oversvømmelser og jordskred, der fandt sted i 2019. Denne anvendelse vil blive finansieret af en delvis anvendelse af de forpligtelses- og betalingsbevillinger, der allerede er opført på 2019-budgettet til udbetaling af forskud, efter fradrag af det allerede udbetalte forskud på 455 252 EUR. Et ændringsbudget er derfor ikke påkrævet. 
            
            
               2.Oplysninger og betingelser
            
            
               Mellem den 23. og den 26. februar 2019 blev øen Kreta, dog især øens vestlige del, ramt af voldsom regn og storm. De oversvømmelser og jordskred, der fulgte, resulterede i tab af menneskeliv og har haft katastrofale konsekvenser for infrastrukturen, navnlig vejene, og økonomien, særlig i landbrugssektoren.
            
            
               (1)Grækenland ansøgte den 15. maj 2018 om et finansielt bidrag fra Solidaritetsfonden, dvs. inden for fristen på 12 uger efter den første skade. Ansøgningen blev forelagt på grundlag af kriterierne for en "regional naturkatastrofe" som defineret i artikel 2, stk. 3, i forordningen om Solidaritetsfonden.
            
            
               (2)Der er tale om en naturkatastrofe, og den falder derfor ind under Solidaritetsfondens anvendelsesområde.
            
            
               (3)Grækenland skønner, at de samlede direkte skader beløber sig til 182,1 mio. EUR. Skaderne på Kreta repræsenterer 2,1 % af BNP i den pågældende region på NUTS 2-niveau, regionen Kriti, og overstiger dermed tærskelværdien på 129,8 mio. EUR, dvs. 1,5 % af regionens BNP som fastsat i forordningen om Solidaritetsfonden.
            
            
               (4)I sin ansøgning anmodede Grækenland om udbetalingen af et forskud i henhold til artikel 4a i forordningen om Solidaritetsfonden. Den 19. juli 2019 vedtog Kommissionen gennemførelsesafgørelse C(2019) 5514 om tildeling af et forskud på 10 % af det forventede finansielle bidrag fra fonden. Dette beløb på 455 252 EUR blev efterfølgende udbetalt til Grækenland.
            
            
               (5)I deres ansøgning beskrev de græske myndigheder udførligt den situation, der opstod efter de ekstreme vejrhændelser, og bestræbelserne på at yde bistand til den berørte befolkning. Cyklonen, der ramte Kreta den 23. februar, dræbte en person, som druknede i en strøm, og forårsagede alvorlige skader primært i amterne Chania og Rethymnon, hvor den største, samlede nedbørsmængde blev målt. Der blev forvoldt størst skade på provinsejede og kommunale vejnet, herunder Nordmotorvejen, landbrugsproduktionen, dvs. på afgrøder og husdyrbestanden, men også på private hjem. Syv broer blev beskadiget, og heraf kollapsede én helt. Dusinvis af jordskred og væltede træer blokerede vejene og afskar hele områder fra omverdenen. Erosion forårsagede problemer med floddigerne og ødelagde afløbssystemer. Der skete også skade på elnettet.
            
            
               (6)De græske myndigheder vurderede omkostningerne til de nødhjælps- og genopretningstiltag, der er støtteberettigede i henhold til artikel 3, stk. 2, i forordningen om Solidaritetsfonden, til 173,9 mio. EUR, og præsenterede disse fordelt på type af tiltag. Den største andel (mere end 145 mio. EUR) vedrører omkostninger til genopbygning af transportinfrastruktur (veje og broer), mens den næststørste andel (20 mio. EUR) vedrører omkostninger til oprydning.
            
            
               (7)Ifølge de græske myndigheder er de støtteberettigede omkostninger ikke dækket af en forsikring.
            
            
               (8)Den berørte region hører under kategorien "overgangsregioner" under de europæiske struktur- og investeringsfonde (ESI-fonde) 2014-2020. De græske myndigheder tilkendegav ikke i deres ansøgning over for Kommissionen, om de agtede at omfordele midler fra ESI-fondsprogrammerne til genopretningstiltag.
            
            
               (9)Grækenland har ikke aktiveret EU's civilbeskyttelsesmekanisme. 
            
            
               (10)Hvad angår gennemførelsen af EU-lovgivningen om forebyggelse og styring af katastroferisici, pågår der i øjeblikket ingen traktatbrudsprocedurer.
            
            
               (11)Inden for rammerne af direktiv 2007/60/EF om vurdering og styring af risikoen for oversvømmelser er der udarbejdet følgende: en foreløbig rapport om oversvømmelsesrisikoen (marts 2012), udpegelse af områder med høj oversvømmelsesrisiko i landets 14 vanddistrikter og en ajourføring af den foreløbige rapport om oversvømmelsesrisikoen (november 2012), en ajourføring af den foreløbige rapport om oversvømmelsesrisikoen for Evros-flodbassinet (november 2014), en vurdering af oversvømmelsesfarerne og andre risici for landets 14 vandbassiner (marts 2017) og risikostyringsplaner for oversvømmelser for alle landets vandområder, herunder Kretas risikostyringsplan for oversvømmelser i forbindelse med farerne for flodbassiner. 
            
            
               2.5Konklusion
            
            
               Af ovenstående grunde opfylder den katastrofe, der er omhandlet i den af Grækenland indsendte ansøgning, betingelserne for anvendelse af Solidaritetsfonden fastsat i forordningen om samme.
            
            
               3.Finansiering med bevillinger fra Solidaritetsfonden for 2019
            
         
         
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  2
                (herefter benævnt "FFR-forordningen"), særlig artikel 10, giver mulighed for at anvende Solidaritetsfonden inden for et årligt loft på 500 000 000 EUR (i 2011-priser). I punkt 11 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  3
                fastsættes betingelserne for anvendelse af Solidaritetsfonden.
            
            
               Eftersom solidaritet var den helt afgørende begrundelse for at oprette Solidaritetsfonden, mener Kommissionen, at støtten bør være progressiv. Det betyder, at den del af skaderne, der ligger over tærskelværdien for anvendelse af Solidaritetsfonden i forbindelse med "større naturkatastrofer" (dvs. 0,6 % af BNI eller 3 mia. EUR i 2011-priser, alt efter hvad der er lavest), ifølge tidligere praksis bør medføre en højere støtteintensitet end skader op til tærskelværdien. De satser, der hidtil er blevet anvendt til beregning af tildelingerne til større katastrofer, er 2,5 % for det samlede direkte skadeomfang under tærskelværdien og 6 % for skader over tærskelværdien. For regionale katastrofer og katastrofer, der godkendes i henhold til "nabolandsbestemmelsen", er satsen 2,5 %.
            
            
               Bidraget må ikke overstige de anslåede samlede omkostninger til de støtteberettigede tiltag. Metoden for beregning af støtten fra Solidaritetsfonden blev fastsat i Solidaritetsfondens årsberetning for 2002-2003 og accepteret af Rådet og Europa-Parlamentet.
            
            
               På grundlag af ansøgningen fra Grækenland er beregningen af det finansielle bidrag fra Solidaritetsfonden, baseret på det vurderede samlede direkte skadeomfang, opgjort som følger:
            
            
                     
                        Medlemsstater
                     
                  
                  
                     
                        Katastrofeniveau
                     
                  
                  
                     
                        Samlet direkte skadeomfang
                     
                     
                     
                        (mio. EUR)
                     
                  
                  
                     
                        Tærskelværdi for større katastrofer
                     
                     
                     
                        (mio. EUR)
                     
                  
                  
                     
                        2,5 % af det direkte skadeomfang op til tærsklen 
                     
                     
                        (EUR)
                     
                  
                  
                     
                        6 % af det direkte skadeomfang over tærsklen
                     
                     
                        (EUR)
                     
                  
                  
                     
                        Samlet foreslået støttebeløb
                     
                     
                     
                        (EUR)
                     
                  
                  
                     
                        Udbetalt forskud
                     
                     
                     
                        (EUR)
                     
                  
               
                     
                        GRÆKENLAND
                     
                  
                  
                     
                        Regionalt
                     
                     
                        (Art. 2, stk. 3)
                     
                  
                  
                     
                        182,1
                     
                  
                  
                     
                        1 086,1
                     
                  
                  
                     
                        4 552 517
                     
                  
                  
                     
                        —
                     
                  
                  
                     
                        4 552 517
                     
                  
                  
                     
                        455 252
                     
                  
               
                     
                  
                  
                     
                        I ALT
                     
                  
                  
                     
                        4 552 517
                     
                  
                  
                     
                        455 252
                     
                  
               
               I overensstemmelse med FFR-forordningens artikel 10, stk. 1, var der i begyndelsen af 2019 i alt 851 082 072 EUR til rådighed for anvendelse af Solidaritetsfonden, nemlig summen af bevillingerne for 2019 på 585 829 691 EUR plus den resterende bevilling for 2018 på 265 252 381 EUR, der var blevet fremført til 2019.
            
            
               Det beløb, der kan anvendes på nuværende tidspunkt i 2019, er på 557 530 278 mio. EUR. Det svarer til det samlede beløb til rådighed for anvendelse af Solidaritetsfonden i begyndelsen af 2019 (851 082 072 EUR) minus den foregående anvendelse
                  4
                (293 551 794 EUR). I henhold til artikel 10, stk. 1, i FFR-forordningen skal 25 % af det oprindeligt tildelte beløb for 2019 stadig være til rådighed frem til oktober 2019. Denne bestemmelse er imidlertid ikke relevant, eftersom udbetalingen til Grækenland vil ske efter den 1. oktober. 
            
            
            
                     
                        Disponibelt rådighedsbeløb under Solidaritetsfonden:
                     
                  
                  
                     
                         
                     
                  
               
                     
                        Årlig tildeling for 2019  
                     
                  
                  
                     
                        585 829 691 EUR
                     
                  
               
                     
                        Plus den ikkeanvendte andel af tildelingen for 2018, der blev fremført til 2019
                     
                  
                  
                     
                        +265 252 381 EUR
                     
                  
               
                     
                        Minus det beløb, der blev stillet til rådighed for Rumænien, Italien og Østrig (ÆB nr. 3)
                     
                  
                  
                     
                        -293 551 794 EUR
                     
                  
               
                     
                        I ALT til rådighed frem til december 2019 
                     
                  
                  
                     
                        557 530 278 EUR
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af Den Europæiske Unions Solidaritetsfond med henblik på at yde bistand til Grækenland
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond
                  5
               , særlig artikel 4, stk. 3,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  6
               , særlig punkt 11,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den Europæiske Unions Solidaritetsfond ("fonden") har til formål at gøre det muligt for Unionen at reagere hurtigt, effektivt og smidigt på katastrofesituationer for at udvise solidaritet med befolkningen i regioner, der rammes af naturkatastrofer.
            
            
               (2)Fonden må ikke overstige et årligt beløb på 500 000 000 EUR (i 2011-priser), jf. artikel 10 i Rådets forordning (EU, Euratom) nr. 1311/2013
                  7
               .
            
         
         
            
               (3)Den 15. maj 2019 indsendte Grækenland en ansøgning om anvendelse af fonden som følge af voldsom regn og storm, der ramte øen Kreta mellem den 23. og den 26. februar 2019 og førte til oversvømmelser og jordskred.
            
            
               (4)Grækenlands ansøgning opfylder betingelserne for et finansielt bidrag fra fonden, jf. artikel 4 i forordning (EF) nr. 2012/2002.
            
            
               (5)Fonden bør derfor anvendes til at yde et finansielt bidrag til Grækenland.
            
            
               (6)Ved Europa-Parlamentets og Rådets afgørelse (EU) 2019/277
                  8
                blev fonden anvendt til at stille et beløb på 50 000 000 mio. EUR i forpligtelses- og betalingsbevillinger til rådighed for udbetaling af forskud i regnskabsåret 2019. Disse bevillinger er kun blevet anvendt i meget begrænset omfang. Der er således mulighed for at finansiere det fulde beløb til nærværende anvendelse gennem omfordeling af de bevillinger til udbetaling af forskud, der er til rådighed på Den Europæiske Unions almindelige budget for regnskabsåret 2019.
            
            
               (7)For at minimere den tid, det tager at anvende fonden, bør denne afgørelse anvendes fra datoen for dens vedtagelse —
            
            
               VEDTAGET DENNE AFGØRELSE:
            
            
               Artikel 1
            
            
               Inden for rammerne af Den Europæiske Unions almindelige budget for regnskabsåret 2019 stiller Den Europæiske Unions Solidaritetsfond et beløb på 4 552 517 EUR i forpligtelses- og betalingsbevillinger til rådighed for Grækenland.
            
            
            
               Det i stk. 1 omhandlede beløb finansieres over de bevillinger på Den Europæiske Unions almindelige budget for regnskabsåret 2019, der anvendes med henblik på udbetaling af forskud. De bevillinger, der er til rådighed til udbetaling af forskud, nedsættes tilsvarende.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Den gælder fra den … [the date of its adoption]
                  9**.
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
            
         
         
            
                  
                     (1)
                  
                        Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (EFT L 311 af 14.11.2002, s. 3), som ændret ved Europa-Parlamentets og Rådets forordning (EU) nr. 661/2014 af 15. maj 2014 (EUT L 189 af 27.6.2014, s. 143).
               
               
                  
                     (2)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (3)
                  
                        EUT C 373 af 20.12.2013, s. 1.
               
               
                  
                     (4)
                  
                        Vedtagne tekster P9_TA-PROV(2019)0013 og P9_TA-PROV(2019)0014.
               
               
                  
                     (5)
                  
                        EFT L 311 af 14.11.2002, s. 3.
               
               
                  
                     (6)
                  
                        EUT C 373 af 20.12.2013, s. 1.
               
               
                  
                     (7)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (8)
                  
                        EUT L 54 af 22.2.2019, s. 5.
               
               
                  
                     (9)
                  ** Date to be inserted by the Parliament before the publication in OJ.